سئل فلاکتی‌نین باش وئردیگی لیبیا-دا اولوسلار آراسی یاردیم قروپونون تؤرتدیگی قضادا 7 نفر اؤلوب.
سئل‌دن ان چوخ ضرر چکن درنه‌یه گئدن یونانیستان آختاریش-قورتارما قروپونو داشییان اتوبوس قضا کئچیریب. قضادا 4-و یونانیستان تیمیندن، 3-و لیبیا-لی اولماقلا 7 نفر حیاتینی ایتیریب.
دیگر طرف‌دن، لیبیا-دا سئل فلاکتینده اؤلن‌لرین سایی ایله باغلی ضدیت‌لی آچیقلاما‌لار وئریلیر.
بیرلشمیش میللت‌لر تشکیلاتی‌نین (بمت) اینسانی مسئله‌لر اوزره کووردیناسیون اوفیسی سئلده 11 مین 300 نفرین اؤلدوگونو، 10 میندن چوخ اینسانین ایسه ایتکین دوشدوگونو آچیقلاییب.
لاکین لیبیا قیزیل آی جمعیتی‌نین سؤزچوسو توفیق شکری بو معلوماتی تکذیب ائدیب. شکری سئل فلاکتینده حیاتینی ایتیرن‌لرین سایی ایله باغلی دقیق بیر آچیقلاما وئرمه‌سه ده، رسمی رقم‌لر سایی‌نین 6 مینه یاخین اولدوغونو بیلدیریب.
متخصص‌لر بؤلگه‌ده اپیدمی ریسکینه ده دقت کچیرلر.
لیبیا-دا طبیعی فلاکت نتیجه‌سینده ایتکین دوشن مین‌لرله اینسانین آختاریش‌لاری داوام ائدرکن، کوچه‌لر ده تمیزلنیر.
اولوسلار آراسی یاردیم‌لار اؤلکه‌یه چاتماقدا داوام ائدیر.
تورکیه-دن گؤندریلن تام تجهیز اولونموش 2 عاجیل طبی یاردیم ماشینی صلاحیتلی لره چاتدیریلیب.
سعودی عربیستانی و کویت ده لیبیا داشقین‌لاردان ضرر چکن‌لره ارزاق و طبی یاردیم داشییان اوچاق گؤندریب.
قئید ائدک کی، سپتامبرین 10-دا مرکزی آغ دنیزینده تأثیرلی اولان و لیبیا-نین دوغوسوندا اؤز تأثیرینی گؤسترن "دانیل" فیرتیناسی بئنقازی، بئیدا، مرج، سوسئ و دئرنا شهرلرینده داشقین‌لارا سبب اولوب.
لیبیا-نین دوغو بؤلگه‌لرینده یاغینتی‌نین میقداری‌نین "سون 40 ایلین ان یوکسک سویه‌سی" اولدوغو بیلدیریلیر.
